32 



Reg. M:tas sic quidem semper existimavit, nihil quicquam 

 vel ad conservationem rei Evangelicae efficacius, vel ad sta- 

 bilimentum firmius, vel ad eiusdem augmentum paratius, 

 quam Evangelicorum inter se concordiam: Contra nihil un- 

 quam vel per se nocentius vel sua turpitudine deformius, 

 vel hostibus iucundius, quam Evangelicorum inter se con- 

 eertationes et mutuas lacerationes ac morsus. Id cum sem- 

 per et ubique detestandum, tum est maxime dolendum, si 

 Evangelicorum dissidia in tempora periculosa, quae Ecclesiae, 

 alias in angustum arctatae, ruinam minitantur, inciderint. 



44. 



Sac. itaque Reg. M:tas hoc unice conata enixaque est, 

 iam inde a primis annis, ut quae orta sibi cum suis vicinis. 

 ac imprimis Evangelicis dissidia ac bella essent, componeret, 

 quae imminere viderentur, devitaret, amicitiamque, et si fieri 

 possit, etiam foedus sociaret, ne hostibus Evangelii ex Nos- 

 tris dissidiis animus cresceret, Nostrae vires decrescerent, 

 ac ipsis aliquando praedae essemus. 



45. 



Id si unquam ante facto opus fuit, haec rerum ac or- 

 bis constitutio poscit certe, ac quasi exprimit Nobis id con- 

 silii, propterea quod Catholici nunc ferme per Europam po- 

 tiores partes obtinent, ac felici suarum rerum successu ac 

 victoria elati, non tantum per artes consvetas et insidias 

 Evangelicos evertere: sed et omnia repagula, quibus hactenus 

 retracti fuerunt, perrumpere conantur, sese inter se mutuo 

 ad nostram perniciem constringunt, et arctius ligant, nihil 

 intentatum relinquunt, quo Nos evertant, ac Religionem 

 Nostram Verbo divino fundatam exstirpent, mortaliumque 

 animos falsa superstitione imbutos traducant. 



